
BASES DEL CONCURS INSTAGRAM: CASTANYADA vs HALLOWEEN 2026 DE L’AJUNTAMENT DE CAMPDEVÀNOL



· OBJECTE
El concurs fotogràfic Castanyada vs Halloween 2026, promogut per l’Ajuntament de Campdevànol, consisteix en la publicació de fotografies que s’hauran de fer durant la festa que se celebrarà el dissabte dia 31 d’octubre a Campdevànol, amb l’etiqueta #PORCAMPDEVANOL2026 a la xarxa social Instagram o bé al correu electrònic cultura@campdevanol.org

· TERMINI
El concurs s’iniciarà a partir del dia 31 d’octubre de 2026 i finalitzarà el dia 10 de novembre (ambdós inclosos). No s’admetran a concurs fotografies publicades més enllà del dia de finalització del termini.

· FORMA DE PARTICIPACIÓ
Per participar en el concurs s’haurà de tenir compte a Instagram amb un perfil públic i respectar les condicions d’aquesta xarxa (http://instagram.com/legal/terms/), o bé un correu electrònic per enviar les fotografies i poder rebre contesta.

Els participants hauran de:
1. Fer una fotografia on la temàtica i escenari sigui la festa de la Castanyada vs Halloween de Campdevànol del dia 31 d’octubre de 2026.
2. Etiquetar la fotografia amb l’etiqueta o hashtag #PORCAMPDEVANOL2026.
4. Etiquetar l’Ajuntament de Campdevànol.
5. Publicar la foto a la xarxa Instagram mitjançant el seu usuari o enviar-la al correu electrònic de cultura@campdevanol.org amb nom i telèfon.

El fet d’etiquetar la foto amb l’etiqueta o hashtag #PORCAMPDEVANOL2026 implica l’acceptació d'aquestes bases. Cada participant tindrà un límit de dues fotografies per a concursar i no es tindran en compte les valoracions d’altres usuaris sobre les fotografies que hi participin.

· CARACTERÍSTIQUES DE LES FOTOGRAFIES
Els participants, pel fet de participar, declaren sota la seva responsabilitat que cada imatge:
1. Ha estat feta pel participant i és una obra original seva. 
2. Ha obtingut les autoritzacions legalment necessàries de les persones i entitats que hi puguin aparèixer. L’Ajuntament de Campdevànol tindrà la facultat de rebutjar les fotografies i els missatges que incompleixin les característiques anteriors, així com aquelles que siguin

discriminatòries per raó de naixement, raça, sexe, religió, opinió o qualsevol altra condició o circumstància personal o social.

· PREMI
La fotografia guanyadora serà escollida per votació popular el dia de la Fira de Nadal de Campdevànol:
1er PREMI: Dues entrades pel parc d’atraccions del Tibidabo i la fotografia serà la que il·lustrarà el cartell de l’edició 2027.
2on PREMI: Dues entrades pel Bosc Vertical. 
3er PREMI: Dues entrades pel Molló Parc, el parc d’animals dels Pirineus. 
Les despeses totals, per import de 180,00 euros s’imputaran a l’aplicació pressupostària 1.338.48003 Premis d’activitats i concursos locals

· CONDICIONS DE PARTICIPACIÓ
Podran participar en el concurs fotogràfic qualsevol persona física que no hagi estat implicada en la definició i/o preparació d'aquest concurs. En el cas de persones menors de 18 anys, el fet de participar en el concurs implica que tenen el consentiment per fer-ho dels seus pares o tutors.

· VOTACIONS
Els tres guanyadors es decidiran per votació popular, en el marc de la Fira de Nadal que se celebrarà el mes de desembre. Les fotografies estaran exposades a la Llar de Jubilats. 

Campdevànol, a la data de la signatura electrònica.



L’ALCALDE
Oriol Lázaro Llovera
[image: ]
image1.jpeg




image3.jpeg




image2.png
Ajuntament de Campdevanol e Plaga Anseim Clave, 1 « 17530 Campdevanol
Tel.: 972 730 019 « Web: www.campdevanol.cat e Email: ajuntament@campdevanol.org e CIF: P1704000G





